
DR 31.10.2016                                                                                                                                                   9               

 

Maka kerajaan telah berbincang dengan beberapa syarikat swasta dan keputusan 
belum lagi dibuat. Apabila keputusan dibuat kita akan mengumumkan secara rasmi. Terima 
kasih. 

 

5. Datuk Wilson Ugak anak Kumbong [Hulu Rajang] minta Menteri Pendidikan 
menyatakan, apakah tindakan susulan yang telah diambil oleh pihak kementerian bagi 
melihat semula sistem pendawaian elektrik sekolah khusus di negeri Sarawak. Ini kerana 
sebuah sekolah rendah- Sekolah Rendah Long Busang baru-baru ini musnah dijilat api 
disebabkan oleh pendawaian elektrik sekolah yang tidak teratur.  

Timbalan Menteri Pendidikan [Tuan Chong Sin Woon]: Terima kasih soalan 
Yang Berhormat Hulu Rajang khusus untuk Sarawak. 

Tuan Yang di-Pertua, Kementerian Pendidikan Malaysia sedar risiko yang akan 
dihadapi oleh sekolah disebabkan sistem pendawaian elektrik yang telah menjangkau 
melebihi 20 tahun. Sebagai langkah awal, semua jabatan pendidikan negeri telah pun 
mengenal pasti sekolah yang mempunyai sistem elektrik melebihi 20 tahun.  

Sehubungan dengan itu, sebanyak RM479.36 juta telah dipohon melalui Rolling 
Plans Kedua khusus bagi menaik taraf sistem elektrik di 2,086 buah sekolah yang 
mempunyai sistem pendawaian elektrik melebihi 20 tahun. Permohonan menaik taraf 
tersebut diangkat secara berfasa kepada agensi pusat untuk diluluskan sebelum 
dilaksanakan dalam Rancangan Malaysia Kesebelas. Sekian, terima kasih. 

Datuk Wilson Ugak anak Kumbong [Hulu Rajang]: Terima kasih Tuan Yang di-
Pertua. Terima kasih Yang Berhormat Timbalan Menteri. Dalam jangka satu bulan, sekolah 
di kawasan saya dua terbakar. Satu, 26 Julai 2016 iaitu sekolah SK Sundar yang dibina 
pada tahun 1964, Yang Berhormat Timbalan Menteri. 

Selain daripada itu 14 Ogos 2016, SK Long Busang satu blok asrama budak 
perempuan. Akan tetapi nasib baik Tuan Yang di-Pertua, semasa kebakaran itu siang hari. 
Kalau tidak, habis hancur budak-budak kita. 

Oleh yang demikian, soalan tambahan saya, selain daripada sistem pendawaian 
yang telah uzur dan tidak teratur, kebanyakan sekolah di kawasan Hulu Rajang masih 
berada dalam keadaan daif dan menggunakan bangunan gotong-royong yang dibina sekitar 
pada tahun 70-an. Bangunan-bangunan ini telah uzur dan gagal memperoleh bekalan air 
bersih selain dari paip.  

Untuk makluman Yang Berhormat Timbalan Menteri, kawasan Hulu Rajang ada 31 
buah sekolah rendah dan tiga buah sekolah menengah. Sejumlah 90 peratus atau 28 buah 
sekolah rendah masih menggunakan bekalan air dari kaedah gravity feed. Kebersihan 
airnya masih merupakan tanda tanya di kalangan masyarakat. Maklumlah 53 tahun dalam 
kemerdekaan masih menggunakan gravity feed. 

Oleh yang demikian, saya memohon Yang Berhormat Timbalan Menteri dan 
kementerian agar merayu supaya Kementerian Pendidikan dapat membantu sekolah-
sekolah di kawasan saya di Hulu Rajang disediakan projek bekalan air bersih terawat 
misalnya menggunakan life saver atau sistem tapisan RO supaya pelajar-pelajar dan 
pendidik dan kakitangan sekolah mendapat bekalan air yang bersih dan dapat 
menghindarkan diri mereka daripada dijangkiti penyakit dibawa oleh air. Terima kasih. 

Tuan Chon Sin Woon: Terima kasih Tuan Yang di-Pertua. Terima kasih ke atas 
soalan tambahan. 

Timbalan Yang di-Pertua [Dato’ Sri Haji Ismail bin Haji Mohamed Said]: Yang 
Berhormat Menteri baru hendak jawab. Tadi seolah-olah Yang Berhormat Menteri yang 
menjawab fasal panjang sangat. Oleh sebab itu Yang Berhormat Kota Raja tersilap. Sila, 
sila. 

■1050 

 Tuan Chong Sin Woon: Terima kasih Tuan Yang di-Pertua. Saya setuju dengan 
pandangan daripada Ahli Yang Berhormat berkenaan dengan keadaan sekolah yang daif di 
kawasan Yang Berhormat. Oleh kerana bukan sahaja bekalan air dan api sekolah yang 
telah menghadapi kebakaran itu juga tidak ada bekalan elektrik ya. 



Maka kerajaan telah berbincang dengan beberapa syarikat swasta dan keputusan belum lagi dibuat. Apabila keputusan dibuat kita akan mengumumkan secara rasmi. Terima kasih. 5. Datuk Wilson Ugak anak Kumbong [Hulu Rajang] minta Menteri Pendidikan menyatakan, apakah tindakan susulan yang telah diambil oleh pihak kementerian bagi melihat semula sistem pendawaian elektrik sekolah khusus di negeri Sarawak. Ini kerana sebuah sekolah rendah- Sekolah Rendah Long Busang baru-baru ini musnah dijilat api disebabkan oleh pendawaian elektrik sekolah yang tidak teratur. Timbalan Menteri Pendidikan [Tuan Chong Sin Woon]: Terima kasih soalan Yang Berhormat Hulu Rajang khusus untuk Sarawak. Tuan Yang di-Pertua, Kementerian Pendidikan Malaysia sedar risiko yang akan dihadapi oleh sekolah disebabkan sistem pendawaian elektrik yang telah menjangkau melebihi 20 tahun. Sebagai langkah awal, semua jabatan pendidikan negeri telah pun mengenal pasti sekolah yang mempunyai sistem elektrik melebihi 20 tahun. Sehubungan dengan itu, sebanyak RM479.36 juta telah dipohon melalui Rolling Plans Kedua khusus bagi menaik taraf sistem elektrik di 2,086 buah sekolah yang mempunyai sistem pendawaian elektrik melebihi 20 tahun. Permohonan menaik taraf tersebut diangkat secara berfasa kepada agensi pusat untuk diluluskan sebelum dilaksanakan dalam Rancangan Malaysia Kesebelas. Sekian, terima kasih. Datuk Wilson Ugak anak Kumbong [Hulu Rajang]: Terima kasih Tuan Yang di- Pertua. Terima kasih Yang Berhormat Timbalan Menteri. Dalam jangka satu bulan, sekolah di kawasan saya dua terbakar. Satu, 26 Julai 2016 iaitu sekolah SK Sundar yang dibina pada tahun 1964, Yang Berhormat Timbalan Menteri. Selain daripada itu 14 Ogos 2016, SK Long Busang satu blok asrama budak perempuan. Akan tetapi nasib baik Tuan Yang di-Pertua, semasa kebakaran itu siang hari. Kalau tidak, habis hancur budak-budak kita. Oleh yang demikian, soalan tambahan saya, selain daripada sistem pendawaian yang telah uzur dan tidak teratur, kebanyakan sekolah di kawasan Hulu Rajang masih berada dalam keadaan daif dan menggunakan bangunan gotong-royong yang dibina sekitar pada tahun 70-an. Bangunan-bangunan ini telah uzur dan gagal memperoleh bekalan air bersih selain dari paip. Untuk makluman Yang Berhormat Timbalan Menteri, kawasan Hulu Rajang ada 31 buah sekolah rendah dan tiga buah sekolah menengah. Sejumlah 90 peratus atau 28 buah sekolah rendah masih menggunakan bekalan air dari kaedah gravity feed. Kebersihan airnya masih merupakan tanda tanya di kalangan masyarakat. Maklumlah 53 tahun dalam kemerdekaan masih menggunakan gravity feed. Oleh yang demikian, saya memohon Yang Berhormat Timbalan Menteri dan kementerian agar merayu supaya Kementerian Pendidikan dapat membantu sekolah- sekolah di kawasan saya di Hulu Rajang disediakan projek bekalan air bersih terawat misalnya menggunakan life saver atau sistem tapisan RO supaya pelajar-pelajar dan pendidik dan kakitangan sekolah mendapat bekalan air yang bersih dan dapat menghindarkan diri mereka daripada dijangkiti penyakit dibawa oleh air. Terima kasih. Tuan Chon Sin Woon: Terima kasih Tuan Yang di-Pertua. Terima kasih ke atas soalan tambahan. Timbalan Yang di-Pertua [Dato' Sri Haji Ismail bin Haji Mohamed Said]: Yang Berhormat Menteri baru hendak jawab. Tadi seolah-olah Yang Berhormat Menteri yang menjawab fasal panjang sangat. Oleh sebab itu Yang Berhormat Kota Raja tersilap. Sila, sila. #1050 Tuan Chong Sin Woon: Terima kasih Tuan Yang di-Pertua. Saya setuju dengan pandangan daripada Ahli Yang Berhormat berkenaan dengan keadaan sekolah yang daif di kawasan Yang Berhormat. Oleh kerana bukan sahaja bekalan air dan api sekolah yang telah menghadapi kebakaran itu juga tidak ada bekalan elektrik ya.